Toshkentda tramvay yo'llarini yotqizish ishlari boshlangani aytildi — video

Toshkentdagi Alisher Navoiy ko'chasida tramvay yo'llarini yotqizish ishlari boshlangani aytildi. Shahar hokimligi holat yuzasidan ma'lumot berdi.
Ma'lum qilinishicha, Navoiy ko'chasida rejali ta'mirlash ishlari olib borilmoqda.
“2022 yilda Toshkent shahridagi ko'chalarni tartibga keltirish (ta'mirlash) rejasiga muvofiq, 14 fevral kuni poytaxtimizning Navoiy ko'chasida ta'mirlash ishlari boshlandi. Bu ishlar Toshkentda yangi tramvay liniyasi yoki tezyurar avtobus uchun yo'lak tashkil qilish bilan bog'liq emas”, deyiladi xabarda.

Qayd etilishicha, bunda Navoiy–Labzak ko'chasidan Navoiy–Beruniy ko'chalarigacha bo'lgan oraliq butkul ta'mirlanishi rejalashtirilgan. Bu ishlar Toshkentda yangi tramvay liniyasi yoki tezyurar avtobus uchun yo'lak tashkil qilish bilan bog'liq emas.
“Toshshahartransxizmat” aktsiyadorlik jamiyatining “Bugun.uz”ga ma'lum qilishicha, hududdagi ishlar tramvay yo'li yotqizilishi uchun amalga oshirilmayapti.
Avvalroq Shavkat Mirziyoev Samarqandga qilgan tashrifi davomida yaqinda Toshkentda tezlik ko'pi bilan 60 km/soatgacha belgilangani haqida qaror chiqishini ma'lum qilgandi. Ta'kidlanishicha, Prezident Samarqandda yangi qurilgan yerosti tonneli, yo'llarni ko'zdan kechira turib, xavfsiz yo'l, xavfsiz piyoda kontseptsiyasini yaratish haqida so'zlagan va shunday degan: “Yaqinda Toshkentda tezlik ko'pi bilan 60 km/soatgacha belgilangani haqida qaror chiqadi”.
Shuningdek, “Tramvayni Toshkentga ham qaytarmoqchimiz. Fuqarolardan bu borada ko'plab xatlar va murojaatlar kelyapti”, — degan Shavkat Mirziyoev.